17. ΝΟΜΟΣ υπ’ αριθ. 1985 της 7/9 Φεβρ. 1952 (ΦΕΚ Α΄ 26) Περί υποχρεώσεων των διευθυνόντων και του προσωπικού κοινωφελών επιχειρήσεων. Άρθρ.1.-Οι Διευθύνοντες κοινωφελείς επιχειρήσεις περί ων τα άρθρ. 291 μέχρι 297 του Ποινικού Κώδικος ως και επιχειρήσεις ασχολουμένας έστω και προσωρινώς εις την παραγωγήν ειδών προοριζομένων δια τας ενόπλους δυνάμεις της Χώρας, ως και οιανδήποτε επιχείρησιν ήτις δια διαταγής του Γενικού Επιτελείου Εθνικής Αμύνης, ήθελε θεωρηθή ως παράγουσα είδη δυνάμενα να ικανοποιήσωσι ανάγκας του Στρατεύματος, υποχρεούνται να συμμορφώνται προς τας κοινοποιουμένας αυτοίς υποδείξεις της αρμοδίας Αστυνομικής Αρχής, τας αναγομένας εις την προστασίαν των εγκαταστάσεων της επιχειρήσεως από του κινδύνου πυρός και δολιοφθορών. Εις τας υποδείξεις της Αστυνομικής Αρχής δέον ν’ αναφέρηται ο αριθμός της διαταγής του Γ.Ε.ΕΘ.Α. δι’ ης ενεκρίθησαν αύται. Βλ. και άρθρ. 7 Ν.Δ. 4234/1962 περί  ρυθμίσεως θεμάτων αφορώντων την  ασφάλειαν της χώρας (Τόμ. 8 σελ.  128,21). Άρθρ.2.-1.Οι διευθύνοντες τας εν τω προηγουμένω άρθρω επιχειρήσεις μη συμμορφούμενοι προς τας περί ων τούτο διατάξεις της Αστυνομικής Αρχής, τιμωρούνται δια των υπό του άρθρ. 458 του Ποιν. Κώδικος οριζομένων ποινών. 2.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 